Biroul Electoral Central (BEC) a decis, miercuri, prin tragere la sorţi, ordinea pe buletine de vot la alegerile europarlamentare din 26 mai. PSD şi Alianţa electorală "Alianţa 2020 USR Plus" se află pe primele poziţii.

În şedinţa din 17 aprilie, Biroul Electoral Central a încheiat procesul-verbal privind constatarea rămânerii definitive a candidaturilor la alegerile pentru membrii din România în Parlamentul European din anul 2019, se arată într-un comunicat al instituţiei.

În cadrul şedinţei a fost încheiat şi procesul-verbal privind stabilirea numărului de ordine de pe buletinele de vot a partidelor politice, alianţei electorale, organizaţiei cetăţenilor aparţinând minorităţilor naţionale şi a candidaţilor independenţi care participă la alegerile pentru membrii din România în Parlamentul European din anul 2019.

Astfel, ordinea stabilită prin tragere la sorţi este următoarea:

Poziţia nr. 1 - Partidul Social Democrat

Poziţia nr. 2 - Alianţa electorală "Alianţa 2020 USR Plus"

Poziţia nr. 3 - Partidul PRO România

Poziţia nr. 4 - Uniunea Democrată Maghiară din România

Poziţia nr. 5 - Partidul Naţional Liberal

Poziţia nr. 6 - Partidul Alianţa Liberalilor şi Democraţilor - ALDE

Poziţia nr. 7 - Partidul PRODEMO

Poziţia nr. 8 - Partidul Mişcarea Populară

Poziţia nr. 9 - Partidul Socialist Român

Poziţia nr. 10 - Partidul Social Democrat Independent

Poziţia nr. 11 - Partidul România Unită

Poziţia nr. 12 - Uniunea Naţională pentru Progresul României

Poziţia nr. 13 - Blocul Unităţii Naţionale BUN

Poziţia nr. 14 - Gregoriana-Carmen Tudoran

Poziţia nr. 15 - George-Nicolae Simion

Poziţia nr. 16 - Peter Costea

Campania electorală pentru alegerile europarlamentare începe în 27 aprilie şi se încheie în 25 mai, la ora 7.00.